Díjazták a legegészségesebb cégeket
Két magyarországi céget - a Mol-t és az Unilevert - díjazták a munkahelyi egészségfejlesztés európai programjában.
A Move Europe című versenyben a legjobb egészségtervet készítő társaságokat díjazták. A két nyertes az oklevelet kedden vehette át a program koordinációjáért felelős Országos Egészségfejlesztési Intézet főigazgatójától. A Mol a Step, míg az Unilever a Vitalitás elnevezésű programjával érdemelte ki az elismerést – írja az MTI.

Rajtuk kívül még tíz céget díjaztak: a vállalatok a testedzés, az egészséges táplálkozás, a stressz-kezelő és a dohányzásról leszoktató programokkal bizonyíthatták, hogy számukra fontos a munkatársak egészsége.

A cégek felismerték, hogy az egészséges munkavállaló érték a vállalatnak, de ezért a társaságoknak is érdemes tenniük – mondta Korpás Zsolt, az Egészségesebb Munkahelyekért Egyesület elnöke. Sikerként értékelte, hogy a különböző munkahelyi programok nem kampányszerűen jelennek meg, hanem azok szerves részei a vállalati mindennapoknak.

legyen ön is fn tudósító! 

Az Ön cégénél is óvják a dolgozók egészségét? Van egy jó sztorija, fotója a témában? Ossza meg a többi olvasóval, kerüljön az FN címlapjára!
Pénzügy